Silkeborg Bogtryk er blevet til Skabertrang
NAVNET SILKEBORG BOGTRYK HAR VI LAGT PÅ HYLDEN, MEN DET ER FORTSAT EN DEL AF VORES DNA
I august skiftede vi navn! Ikke radikalt. Men ind til benet. Gennem de seneste 10 år har navnene Silkeborg Bogtryk og Skabertrang eksisteret side om side. Dét har vi valgt at gøre mere enkelt, så du fremover "blot" skal kalde os Skabertrang.
Navneskiftet understreger, at vi er ét samlet kommunikationshus. Hos os får du (stadigvæk) tryksager af høj kvalitet. Derudover tager vi hånd om integrerede løsninger, der strækker sig fra strategiske tanker til konceptudvikling og fra online kommunikation til håndgribelige tryksager.
Og netop hvad tryksager angår, så er grafisk produktion fortsat ét af vores vigtigste forretningsområder, hvilket betyder, at samtlige aktiviteter og medarbejdere er uberørte af navneskiftet. Du vil fortsat opleve den høje faglighed, som kendetegner os og som er baseret på ualmindeligt mange års erfaringer med tryksager i et hav af varianter.
Årsagen til navneskiftet er, at Skabertrang i dag er et af de største kommunikationshuse i Midtjylland. I de senere år har vi udvidet med nye kompetencer, således at vi i dag - udover at være stærke til tryk - også har slået os fast inden for konceptudvikling, layout, online markedsføring og websites. Derfor kan vi tilbyde dig som din samarbejdspartner at tage vare på stort set alle typer kommunikationsopgaver - og helt naturligt sørge for, at der er solid sammenhæng i din kommunikation og markedsføring.
Dén sammenhængskraft kender mange af vores kunder allerede værdien af. Så på sin vis er der intet nyt under solen; vi samler de løse ender, uanset hvilke opgaver vi skal hjælpe med.
Ring på 86 82 16 55 eller ...
KLIK HER OG BESØG VORES NYE HJEMMESIDE